ทำกิจกรรมสร้างสรรค์ หาทางติดต่อกับสิ่งอื่น
เขียนเรื่องราวสักเรื่องหรือสองเรื่อง การเขียนไม่เพียงแต่จะเพิ่มจินตนาการของคุณ แต่ยังทำให้คุณมีความสุขได้อีกด้วย นอกจากนี้ การเขียนยังช่วยเพิ่มความสามารถในการมองโลกในแง่ดี คุณยังสามารถเขียนกวีนิพนธ์ได้อีกด้วย เวลาอยู่คนเดียวเป็นเวลาที่ดีที่จะหยิบอะไรสักอย่างมาอ่าน การอ่านไม่เพียงแต่จะเป็นสิ่งที่สนุกและเพลิดเพลินเท่านั้น แต่ยังเป็นการเรียนรู้ด้วยตัวเองและเป็นวิธีที่ทำให้ตัวเองล้อมรอบไปด้วยผู้คนได้   ลองอ่านหนังสือคลาสสิก เช่น โมบิดิก (Moby-Dick) คริสต์มาส แครอล (Christmas Carol) โรเมโอและจูเลียต (Romeo and Juliet) จดหมายเหตุจากชาวอังคาร (The Martian Chronicles) แรงใจและไฟฝัน (Great Expectations) หรือ Tales of Mystery and Imagination ส่วนหนังสือไทยคลาสสิกที่ควรอ่าน เช่น  สี่แผ่นดิน ปริศนา สองฝั่งคลอง กามนิต นิทานเวตาล หรือ หนึ่งในร้อย เป็นต้น หรือเลือกชนิดของหนังสือที่อยากอ่าน หนังสือประเภทกึ่งวิทยาศาสตร์ (Sci-Fi) อาจจะเป็น เขามาจากดาวอังคาร (Stranger in a Strange Lan) ฟาห์เรนไฮต์ 451 (Fahrenheit 451) หรือชุดหนังสือ ดูน ราชันย์พิภพทราย (Dune) ประเภทสยองขวัญ เช่น ท้าสู้ผีนรก (Salem's Lot) เดอะสแตนด์ ความตายสุดขอบฟ้า (The Stand) และ แดรกคูลา (Dracula) ประเภทเหนือจินตนาการ เช่น ลอร์ด ออฟ เดอะ ริง (Lord of the Rings) ตำนานแห่งนาร์เนีย (Chronicles of Narnia) และ แฮรี่ พอตเตอร์ (Harry Potter) หรือนวนิยายทั่วไป เช่น อีสต์ ออฟ อีเดน (East of Eden) ฆ่าม็อกกิ้งเบิร์ด (To Kill a Mockingbird) หรือ รักระหว่างรบ (A Farewell to Arms) กวีนิพนธ์ก็น่าสนใจเช่นกัน และไม่มีอะไรดูดีไปกว่าการที่ใครสักคนพูดว่า “โอโห คุณจำบทกวีนี้ได้ขึ้นใจเลยหรือ” บทกวีที่น่าอ่านเช่น เหตุการณ์เข้าตีของทหารม้าเบา (The Charge of the Light Brigade) ยูลิสซีส (Ulysses) ราตรีนิมิตกลางคิมหันต์ หรือ ฝันในคืนกลางฤดูร้อน (A Midsummer Night's Dream) และ ประโลมใจ (Shakespeare's Sonnets - #29) เป็นสิ่งที่ดีมากๆ คุณอาจจะมีโอกาสได้อ่านบทละคร ซึ่งบทละครจะมีมุมมองและตัวละครที่น่าสนใจ เช่น เอ็ดเวิร์ด อัลบี (Edward Albee) เดวิด มาเม็ต (David Mamet) นีล ไซมอน (Neil Simon) เทนเนสซี วิลเลียมส์ (Tennessee Williams) นักเขียนบทละครแต่ละคนก็จะมีความน่าสนใจในมุมมองและตัวละครที่มีชีวิตที่น่าสนใจ ถ้าคุณชอบฟังเพลง คุณก็อาจจะเพลิดเพลินกับการอยู่คนเดียวได้จากการฟังเพลงที่คุณชอบ หรือเพลงที่ทำให้คุณนึกถึงความทรงจำในเหตุการณ์เก่าๆ  ฟังเสียงธรรมชาติ เช่น เสียงฟ้าผ่าหรือเสียงฝน เสียงนกร้อง เสียงแม่น้ำไหล และเสียงอีกมากมายที่ทำให้จิตใจคุณว่างเปล่า เสียงแบบนี้จะช่วยให้คุณผ่อนคลายและลดความเครียดได้ดี ซึ่งช่วยให้คุณมีความสุขและจิตใจสงบมากยิ่งขึ้นเมื่ออยู่คนเดียว ถ้าคุณไม่ชอบร้องเพลง ก็ลองเต้นดู การทำแบบนี้จะช่วยให้คุณจดจ่ออยู่กับบางสิ่งบางอย่าง และมีงานวิจัยพบว่าการออกกำลังกายหรือการเต้นจะช่วยปลดปล่อยอารมณ์ที่ไม่ดีในตัวเองออกมา นอกจากนี้ ถ้าคุณคิดว่าคุณทำไม่ได้เพราะเต้นหรือร้องเพลงไม่เก่ง คุณคิดผิดแล้ว คุณไม่ได้เต้นหรือร้องเพลงคนอื่นดูหรือฟัง คุณทำเพื่อตัวเอง ดังนั้น ปลดปล่อยมันออกมาได้เต็มที่ การวาดรูปเป็นสิ่งที่สนุกและเป็นกิจกรรมที่เห็นผลดีและเป็นสิ่งที่ควรลองทำเมื่อมีเวลาอยู่คนเดียว คุณไม่จำเป็นต้องวาดรูปเก่งแบบปิกัสโซ่ แต่แต่วาดรูปไปเรื่อยๆ ตามที่คุณคิด ซึ่งจะช่วยผ่อนคลาย แสดงความรู้สึกในใจของคุณ และลดความเครียดได้ คุณสามารถเห็นผลลัพธ์จากการที่คุณพอใจกับภาพวาดของตัวเองหลังวาดภาพเสร็จ มนุษย์ต้องการความรัก ถ้าไม่มีความรัก มนุษย์อาจจะมีแนวโน้มที่จะเกลียดโลกรอบตัวได้ สัตว์เลี้ยงเป็นแหล่งของความรักและสามารถให้ความรักกับคุณได้อย่างไม่รู้จบ   สัตว์เลี้ยงยังเป็นเพื่อนคุยได้ด้วย การพูดกับสัตว์เลี้ยงไม่ใช่เรื่องแปลก แต่จะแปลกถ้าคุณไม่ทำ แค่ตระหนักไว้ว่าสัตว์เลี้ยงของคุณจะไม่ตอบกลับ (ยกเว้นนกบางชนิดที่สามารถพูดได้) ถ้าสัตว์ตอบกลับมาได้ ให้มองหาความช่วยเหลือจากผู้เชี่ยวชาญ ถ้าคุณรู้สึกโดดเดี่ยวและอยู่คนเดียว การเลี้ยงปลา หนูแฮมเตอร์ นกบัดจี้หรือนกแก้วก็เป็นทางเลือกที่ดี ถ้าคุณต้องการมีปฏิสัมพันธ์เพียงเล็กน้อย แต่ไม่ต้องการดูแลอย่างใกล้ชิด ให้ลองเลี้ยงแมว ถ้าคุณต้องการมีปฏิสัมพันธ์มากๆ และอยากใช้เวลาในสร้างกำลังใจ สุนัขก็เหมาะสำหรับคุณ การเลี้ยงสัตว์ไม่ได้หมายความว่าเลี้ยงสุนัขหรือแมวอย่างเดียว ถ้าคุณไม่ได้เตรียมตัวรับผิดชอบในการเลี้ยงสุนัขหรือแมวนั้น การเลี้ยงสัตว์จะทำให้ทั้งคุณและสัตว์รู้สึกแย่ ดังนั้น อย่าคิดตื้นๆ ว่าการเลี้ยงสัตว์เล็กๆ เช่น กระต่ายหรือนก จะไม่จำเป็นต้องดูแลมาก เพราะกระต่ายต้องการมีปฏิสัมพันธ์กับมนุษย์ทุกวัน และต้องการเวลาเดินเล่น 2-3 ชั่วโมงต่อวัน นี่ยังไม่ได้พูดถึงเรื่องการทำความสะอาดอีก ดังนั้น ศึกษาสัตว์ทุกประเภทที่คุณพิจารณาว่าเป็นสัตว์เลี้ยงให้ดีก่อนที่จะไปสถานเลี้ยงสัตว์ ซึ่งเป็นที่ที่มีสัตว์นับน้อยตัวที่รอให้คุณพากลับบ้านด้วย สถานเลี้ยงสัตว์ยังอนุญาตให้คุณ “อุปการะ” สัตว์เลี้ยงได้อีกด้วย ซึ่งจะทำให้สัตว์ไม่ต้องอยู่ในกรงแคบๆ เป็นเวลาพักหนึ่ง และทำให้คุณมีมิตรภาพที่คุณต้องการได้ในระยะยาว อย่าจำกัดกิจกรรมออนไลน์ไว้ที่เกมอย่างเดียว เข้าร่วมกระทู้หรือห้องสนทนาเพื่อพบเจอคนใหม่ๆ ด้วย ลองเข้าร่วมกลุ่มใดก็ตามที่คุณสนใจและหาคนที่มีความชอบคล้ายกับคุณ
เขียน. อ่าน. ฟังเพลงให้มากๆ. ร้องเพลง. วาดรูป. หาสัตว์มาเลี้ยง. เข้าร่วมสังคมออนไลน์.
https://www.wikihow.com/Enjoy-Being-Alone https://www.wikihow.com/Enjoy-Being-Alone
Engaging in Creative Activities Finding Connections with Others